text: Inicio L'Horta Sud Alaquàs Alaquàs vol continuar donant passos endavant contra la violència de gènere en...
  L'Ajuntament d'Alaquàs celebrarà demà 25 de Novembre el Dia Internacional de l'Eliminació de la Violència contra les Dones amb una programació especial adaptada a les circumstàncies sorgides arran de la pandèmia.
  Sota el lema 'Passos contra la violència de gènere', Alaquàs ha posat en marxa durant tots aquests dies tota una sèrie d'activitats de conscienciació per a tots els públics i en les que es respecte al màxim les mesures de seguretat establertes per a fer front al Covid-19.
  A les 19 hores de la vesprada està prevista l'emissió pels diferents canals oficials de l'Ajuntament d'Alaquàs d'un vídeo commemoratiu elaborat per l'Ajuntament d'Alaquàs amb la participació del Consell de Dones d'Alaquàs i altres col•lectius del municipi. Este treball audiovisual vol conscienciar la ciutadania sobre la importància de continuar commemorant aquesta data en èpoques de crisis com la que estem vivint perquè s'ha demostrat que la crisi sanitària, social i econòmica derivada de la Covid-19 està aprofundint la bretxa de gènere en molts àmbits.
  Per la vesprada, també a les 19, tindrà lloc la jornada formativa 'Sexualitat, des de quan? Les coses que ens preocupen',primera xerrada del programa formatiu virtual sobre sexualitat per a les famílies i persones professionals interessades, una iniciativa de la Unitat de Prevenció Comunitària de Conductes Addictives de l'Ajuntament d'Alaquàs creada per a facilitar l'educació des del nucli familiar que compta a més amb la col·laboració de l'Àrea d'Igualtat de l'Ajuntament d'Alaquàs.
  La campanya es completa amb diverses accions informatives i publicitàries com el repartiment de portamascaretes amb el lema de la campanya 'Passos contra la violència de gènere' a tot l'alumnat de primària i de la Universitat Popular i la distribució també de gels hidroalcohòlics de 30 ml per a poder portar en la motxilla per a tot l'alumnat de secundària així com també del Centre de Formació Municipal Francesc Ferrer Martí i del Centre de Formació de Persones Adultes Enric Valor.
  A més La façana de l'Ajuntament d'Alaquàs llueix des de hui 24 de novembre la pancarta amb el lema de la campanya i que demà 25 de novembre s'il·luminarà de color violeta, en record de totes les dones víctimes de la violència masclista. Altres accions publicitàries han sigut la col·locació de la imatge en els diferents panells exteriors publicitaris coneguts com MUPIS.
  Artículo anteriorArt urbà en favor de la igualtat, el respecte i contra la discriminació i la violència masclista als carrers de Paiporta